ΑΠΟΦΑΣΕΙΣ
Αριθμ. απόφ. 264/5/14.02.2025
Έγκριση του Κανονισμού Πρακτικής Άσκησης
του Πανεπιστημίου Πελοποννήσου.
Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ
ΠΕΛΟΠΟΝΝΗΣΟΥ
Έχοντας υπόψη:
1. Το π.δ. 13/2000 «Ίδρυση Πανεπιστημίου Πελοποννήσου» (Α’ 12).
2. Τα π.δ. 138/2002 (Α’ 113), π.δ. 118/2003 (Α’ 102) και
π.δ. 221/2006 (Α’ 222), που αφορούν στην ίδρυση τμημάτων
και υπηρεσιών του Πανεπιστημίου Πελοποννήσου.
3. Τον ν. 4610/2019 «Συνέργειες Πανεπιστημίων και
Τ.Ε.Ι., πρόσβαση στην τριτοβάθμια εκπαίδευση, πειραματικά σχολεία, Γενικά Αρχεία του Κράτους και λοιπές
διατάξεις» (Α’ 70).
4. Τον ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την
κοινωνία και λοιπές διατάξεις» (Α’ 141) και ειδικότερα
των άρθρων 16, 69 και 153.
5. Την υπ’ αρ. 9780/01.12.2022 (Υ.Ο.Δ.Δ. 1175) πράξη,
με την οποία διαπιστώνεται η εκλογή ως Πρύτανη του
Πανεπιστημίου Πελοποννήσου του Αθανάσιου Κατσή,
Καθηγητή του Τμήματος Κοινωνικής και Εκπαιδευτικής
Πολιτικής.
6. Την υπ’ αρ. 29221/22.11.2024 πράξη του Πρύτανη
του Πανεπιστημίου Πελοποννήσου «Ανασυγκρότηση
της Συγκλήτου του Πανεπιστημίου Πελοποννήσου για
το ακαδημαϊκό έτος 2024-2025».
7. Το από 10-02-2025 ηλεκτρονικό μήνυμα της Ιδρυματικής Επιτροπής Πρακτικής Άσκησης.
8. Τη διεξαχθείσα συζήτηση κατά την 264η συνεδρίαση
της Συγκλήτου (14-02-2025).
9. Το γεγονός ότι οι διατάξεις της παρούσας δεν αφορούν σε διοικητική διαδικασία, για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ, αποφασίζει:
Την Έγκριση του Κανονισμού Πρακτικής Άσκησης του
Πανεπιστημίου Πελοποννήσου.
Το σχέδιο του Κανονισμού της Πρακτικής Άσκησης
του Πανεπιστημίου Πελοποννήσου επισυνάπτεται στο
παράρτημα της παρούσας απόφασης της οποίας αποτελεί αναπόσπαστο μέρος.
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
18 Μαρτίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1290
18.03.2025 19:13:42
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1290/18.03.2025
ΠΑΡΑΡΤΗΜΑ
Απόφασης 5 /14-02-2025, 264η συνεδρίαση της Συγκλήτου
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1290/18.03.2025
ΚΑΝΟΝΙΣΜΟΣ ΠΡΑΚΤΙΚΗΣ ΑΣΚΗΣΗΣ
ΤΡΙΠΟΛΗ
Φεβρουάριος 2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1290/18.03.2025
Περιεχόμενα
Άρθρο 1 - Γενικές Αρχές ............................................................................................................. 2
Άρθρο 2 - Η Πρακτική Άσκηση στον Οδηγό Σπουδών ............................................................... 2
2.1 Εισαγωγή ....................................................................................................................................... 2
2.4 Βαθμολόγηση μαθήματος ............................................................................................................. 3
2.5 Δήλωση μαθήματος ...................................................................................................................... 3
Άρθρο 3 - Οργάνωση Πρακτικής Άσκησης ................................................................................. 3
3.1 Κανονισμός Πρακτικής Άσκησης Τμήματος .................................................................................. 3
3.2 Όργανα Συντονισμού και Λειτουργίας ΠΑ .................................................................................... 4
3.3 Αρμοδιότητες Οργάνων Συντονισμού ........................................................................................... 4
3.4 Χρηματοδότηση θέσεων ΠΑ ......................................................................................................... 7
3.5 Διαδικασία υλοποίησης της ΠΑ .................................................................................................... 7
3.6 Κριτήρια Επιλογής Φοιτητών  με χρηματοδότηση μέσω ΕΣΠΑ .................................................. 10
3.7 Τροποποίηση σύμβασης μέσω ΕΣΠΑ .......................................................................................... 11
3.8 Γραφείο Πρακτικής Άσκησης Ιδρύματος..................................................................................... 11
Άρθρο 4 - Δικαιώματα και υποχρεώσεις ασκούμενων φοιτητών ........................................... 11
Άρθρο 5 - Υποχρεώσεις των  Φορέων Υποδοχής ..................................................................... 13
Άρθρο 6 - Αποζημίωση - Ασφάλιση ασκούμενων φοιτητών ................................................... 13
6.1 Καταβολή Αποζημίωσης.............................................................................................................. 13
6.2 Ασφάλιση Ασκούμενων ............................................................................................................... 14
Άρθρο 7 - Προσωπικά δεδομένα ............................................................................................. 15
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1290/18.03.2025
Άρθρο 1 - Γενικές Αρχές
Η Πρακτική Άσκηση (ΠΑ) στο Πανεπιστήμιο αποτελεί θεσμοθετημένο εκπαιδευτικό έργο, το οποίο
αντιστοιχεί σε μάθημα, υποχρεωτικό ή προαιρετικό, του προγράμματος σπουδών. Η ΠΑ δίνει την
ευκαιρία στους φοιτητές να έρθουν σε άμεση επαφή με την αγορά εργασίας και να εφαρμόσουν στην
πράξη τις γνώσεις και δεξιότητες που έχουν αποκτήσει στη διάρκεια των σπουδών τους, αποκτώντας
ταυτόχρονα νέες γνώσεις και δεξιότητες. Η πρακτική άσκηση φοιτητών διεξάγεται σε δημόσιες
υπηρεσίες, νομικά πρόσωπα δημοσίου δικαίου, Οργανισμούς Τοπικής Αυτοδιοίκησης α’ και β’
βαθμού, νομικά πρόσωπα ιδιωτικού δικαίου και επιχειρήσεις, εφεξής καλούμενους «φορείς
Υποδοχής», υπό την εποπτεία διδάσκοντος του προγράμματος σπουδών.
Άρθρο 2 - Η Πρακτική Άσκηση στον Οδηγό Σπουδών
2.1 Εισαγωγή
Η ΠΑ, ως μάθημα που περιλαμβάνεται στο Πρόγραμμα Σπουδών, έχει καθορισμένη διάρκεια και
πιστωτικές μονάδες, σύμφωνα με το Ευρωπαϊκό Σύστημα Μεταφοράς και Συσσώρευσης Πιστωτικών
Μονάδων (ECTS). Η Πρακτική Άσκηση προσφέρεται σε οποιαδήποτε από τα τελευταία 4 εξάμηνα του
προγράμματος σπουδών. Συνεπώς, το Τμήμα, κατά τη διάρκεια σύνταξης του Προγράμματος
Σπουδών του, οφείλει για το μάθημα της ΠΑ να ορίσει τη διάρκεια της εκπόνησης, το εξάμηνο ή τα
εξάμηνα που προσφέρεται, τυχόν προαπαιτούμενα έναρξης που θα πρέπει να πληροί ο φοιτητής1  για
την έναρξή της, καθώς και τον τρόπο βαθμολόγησής της.
2.2 Μαθησιακά αποτελέσματα
Ο φοιτητής με την επιτυχή ολοκλήρωση της Πρακτικής Άσκησης θα είναι σε θέση να:
o
εφαρμόσει γνώσεις που απέκτησε κατά τη διάρκεια των σπουδών του σε πρακτικές εφαρμογές,
o
εξοικειωθεί με το εργασιακό περιβάλλον και τις απαιτήσεις του επαγγελματικού χώρου,
o
αναπτύξει ικανότητες αναζήτησης λύσεων σε εφαρμογές της αγοράς εργασίας,
o
αναλάβει πρωτοβουλίες στον χώρο εργασίας,
o
επιλέξει τις πλέον κατάλληλες τεχνικές σε εφαρμογές της αγοράς εργασίας,
o
αναπτύξει επαγγελματική συνείδηση,
o
συνυπάρχει εργασιακά με διαφορετικούς επιστημονικούς κλάδους,
o
αποκτήσει εμπειρία συλλογικής εργασίας.
2.3 Πιστωτικές Μονάδες
Η πρακτική άσκηση λαμβάνει συγκεκριμένες πιστωτικές μονάδες που αποδίδονται από το Τμήμα
κατά την σύνταξη/επικαιροποίηση του Προγράμματος Σπουδών του, σύμφωνα με τον εκτιμώμενο
φόρτο εργασίας που απαιτείται για την επίτευξη των καθορισμένων μαθησιακών αποτελεσμάτων. Σε
1   Σε όλο το κείμενο όπου αναφέρεται το αρσενικό (φοιτητής, καθηγητής κλπ) θα εννοείται και η αντίστοιχη
χρήση του θηλυκού (πχ. φοιτήτρια, καθηγήτρια κλπ) καθώς και το αντίστροφο εκτός και αν υπάρχει σαφής
διαφοροποίηση.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1290/18.03.2025
αυτή την περίπτωση, ο αριθμός των πιστωτικών μονάδων που απονέμονται στην πρακτική άσκηση
θα πρέπει να συμπεριλαμβάνεται στο συνολικό αριθμό των πιστωτικών μονάδων για το συγκεκριμένο
ακαδημαϊκό έτος. Η επιτυχής ολοκλήρωση της πρακτικής άσκησης συνεπάγεται την απονομή του
αριθμού των πιστωτικών μονάδων (European Credit Transfer and Accumulation System ECTS), που
καθορίζονται με απόφαση της Συνέλευσης του Τμήματος σύμφωνα με τον Κανονισμό Συσσώρευσης
Πιστωτικών Μονάδων (https://education.ec.europa.eu/education-levels/higher-education/inclusiveand-connected-higher-education/european-credit-transfer-and-accumulation-system).
2.4 Βαθμολόγηση μαθήματος
Η Πρακτική Άσκηση βαθμολογείται στην κλίμακα 0 έως 10.
Το Τμήμα πρέπει να ορίσει ρητά τον τρόπο βαθμολόγησης της ΠΑ (π.χ., βάσει προφορικής εξέτασης,
έκθεσης πεπραγμένων ΠΑ που συντάσσεται από τον φοιτητή, έκθεσης αξιολόγησης του φοιτητή που
συντάσσεται από τον Φορέα  Υποδοχής, κ.λπ.).
2.5 Δήλωση μαθήματος
Η πρακτική άσκηση, όπως ισχύει και με όλα τα υπόλοιπα μαθήματα του Προγράμματος Σπουδών, θα
πρέπει να δηλώνεται από τους φοιτητές κατά την περίοδο των σχετικών δηλώσεων, ως μάθημα του
ακαδημαϊκού εξαμήνου στο οποίο προσφέρεται.
Επισημαίνεται, ότι η δήλωση αυτή είναι αναγκαία και όχι ικανή προϋπόθεση για την έναρξη της ΠΑ.
Η επιλογή του μαθήματος στο πληροφοριακό σύστημα φοιτητολογίου από τον φοιτητή δεν
συνεπάγεται και αυτόματη επιλογή του σε θέση ΠΑ.
Άρθρο 3 - Οργάνωση Πρακτικής Άσκησης
3.1 Κανονισμός Πρακτικής Άσκησης Τμήματος
Η Συνέλευση του Τμήματος ή η Συντονιστική Επιτροπή (Σ.Ε.) για τα Π.Μ.Σ., σε συνεργασία με το
Γραφείο Πρακτικής Άσκησης και το Τμήμα Σπουδών του Ιδρύματος, καθορίζει τους όρους, τις
προϋποθέσεις και τις διαδικασίες εκπόνησης πρακτικής άσκησης και συντάσσει σχετικό κανονισμό
Πρακτικής Άσκησης, στον οποίο περιγράφονται τουλάχιστον τα ακόλουθα:
o
Υποχρεωτική ή μη διεξαγωγή της για την απονομή του τίτλου σπουδών.
o
Το σύνολο των ωρών πρακτικής άσκησης - η χρονική της διάρκεια σε μήνες.
o
Αν η πρακτική άσκηση είναι πλήρους ή μερικής απασχόλησης.
o
Η περίοδος υλοποίησής της σύμφωνα με τις ανάγκες του προγράμματος σπουδών.
o
Όροι συμμετοχής (ελάχιστες προϋποθέσεις ακαδημαϊκής προόδου που πρέπει να πληρούνται
πριν από την έναρξη διεξαγωγής της).
o
Διαδικασία αιτήσεων.
o
Διαδικασία αξιολόγησης αιτήσεων και ενστάσεων.
o
Διαδικασία επιλογής φορέα  Υποδοχής.
o
Βασικές υποχρεώσεις και δικαιώματα ασκούμενων φοιτητών.
o
Αποζημίωση –Ασφάλιση ασκούμενων φοιτητών.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1290/18.03.2025
o
Συνεργαζόμενοι φορείς  Υποδοχής (π.χ. ποιοι μπορούν να συμμετέχουν, πως μπορούν να
προσφέρουν θέση, υποχρεώσεις, κλπ.).
o
Διαδικασίες παρακολούθησης –εποπτείας ΠΑ.
o
Ολοκλήρωση ΠΑ (δικαιολογητικά που υποβάλλονται με την ολοκλήρωση της πρακτικής
άσκησης από τον φοιτητή και τον Επόπτη του φορέα  Υποδοχής).
Σε περίπτωση αλλαγών του Κανονισμού Πρακτικής Άσκησης, το Τμήμα οφείλει να ενημερώνει
εγκαίρως το Γραφείο Πρακτικής Άσκησης και το Τμήμα Σπουδών.
3.2 Όργανα Συντονισμού και Λειτουργίας ΠΑ
Με απόφαση της Συγκλήτου του Α.Ε.Ι. ορίζεται για τριετή θητεία ο Ιδρυματικός Υπεύθυνος της
πρακτικής άσκησης του Α.Ε.Ι.,  ο οποίος προέρχεται από τα μέλη Διδακτικού Ερευνητικού
Προσωπικού (Δ.Ε.Π.) ή Εργαστηριακού Διδακτικού Προσωπικού (Ε.ΔΙ.Π.) ή Ειδικού Εκπαιδευτικού
Προσωπικού (Ε.Ε.Π.) ή Ειδικού Τεχνικού Εργαστηριακού Προσωπικού (Ε.Τ.Ε.Π.) και έχει τη γενική
εποπτεία της πρακτικής άσκησης του Ιδρύματος. Με απόφαση Συγκλήτου δύναται να ορισθεί για
τριετή θητεία Ιδρυματική Επιτροπή Πρακτικής Άσκησης, αποτελούμενη τουλάχιστον από τρία μέλη,
στην οποία προΐσταται ο Ιδρυματικός Υπεύθυνος.
Με απόφαση της Συνέλευσης του Τμήματος ή της Συντονιστικής Επιτροπής (Σ.Ε.) για τα Π.Μ.Σ.
ορίζονται με τριετή θητεία:
α) Ο Υπεύθυνος Πρακτικής Άσκησης, ο οποίος προέρχεται από μέλη Δ.Ε.Π. ή Ε.ΔΙ.Π. ή Ε.Ε.Π. ή Ε.Τ.Ε.Π.
του Τμήματος ή του Π.Μ.Σ., και έχει ως αντικείμενο τη γενική εποπτεία της εκπαιδευτικής διαδικασίας
της πρακτικής άσκησης στο πλαίσιο του προγράμματος σπουδών του Τμήματος.
β) Η Επιτροπή Πρακτικής Άσκησης, η οποία  είναι τριμελής και αποτελείται από μέλη Δ.Ε.Π. ή Ε.ΔΙ.Π.
ή Ε.Ε.Π. ή Ε.Τ.Ε.Π. του Τμήματος ή του Π.Μ.Σ. Στην Επιτροπή προΐσταται ο Υπεύθυνος Πρακτικής
Άσκησης. Επίσης είναι δυνατόν να οριστούν οι Επόπτες Πρακτικής Άσκησης από μέλη Δ.Ε.Π. ή Ε.ΔΙ.Π.
ή Ε.Ε.Π. ή Ε.Τ.Ε.Π. του Τμήματος ή του Π.Μ.Σ.
γ) Η Επιτροπή Ενστάσεων Πρακτικής Άσκησης, η οποία είναι τριμελής, έχει διαφορετική συγκρότηση
από την Επιτροπή Πρακτικής Άσκησης και αποτελείται από μέλη Δ.Ε.Π. ή Ε.ΔΙ.Π. ή Ε.Ε.Π. ή Ε.Τ.Ε.Π. του
Τμήματος ή του Π.Μ.Σ.
Ο Υπεύθυνος Πρακτικής Άσκησης, η Επιτροπή Πρακτικής Άσκησης και η Επιτροπή Ενστάσεων
Πρακτικής Άσκησης δύνανται να είναι κοινοί για όλα ή για έναν αριθμό προγραμμάτων σπουδών του
ίδιου Τμήματος. Όταν υπάρχουν περισσότερα του ενός μαθήματα πρακτικής άσκησης στο ίδιο
πρόγραμμα σπουδών, δύναται με απόφαση της Συνέλευσης του Τμήματος ή του ανά περίπτωση
αρμόδιου οργάνου Π.Μ.Σ. να ορίζονται Υπεύθυνοι Πρακτικής Άσκησης, Επιτροπές Πρακτικής Άσκησης
και Επιτροπές Ενστάσεων Πρακτικής Άσκησης ανά μάθημα πρακτικής άσκησης.
Με απόφαση της  διοίκησης του Φορέα  Υποδοχής ορίζεται ένας  Επόπτης Φορέα  Υποδοχής.
3.3 Αρμοδιότητες Οργάνων Συντονισμού
1. Ο Ιδρυματικός Υπεύθυνος της πρακτικής άσκησης του Α.Ε.Ι. συντονίζει τη λειτουργία του
Γραφείου Πρακτική Άσκησης του Ιδρύματος. Επίσης, ο Ιδρυματικός Υπεύθυνος μεριμνά για:
¾ την ομαλή λειτουργία της Πρακτικής Άσκησης στο Ίδρυμα,
¾ τον συντονισμό των δραστηριοτήτων σχετικά με την Πρακτική Άσκηση,
¾ την αναζήτηση νέων θέσεων Πρακτικής Άσκησης,
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1290/18.03.2025
¾ την υπογραφή όλων των συμβάσεων μεταξύ του Ιδρύματος και των Φορέων  Υποδοχής, όπου
απαιτείται από το χρηματοδοτικό πλαίσιο.
¾ την τακτική και έκτακτη ενημέρωση όλων των υπευθύνων Πρακτικής Άσκησης για τυχόν νέες
διαδικασίες, που προκύπτουν αναφορικά με την υλοποίηση της Πρακτικής Άσκησης (π.χ.
λόγω αλλαγής της κείμενης νομοθεσίας)
Η Ιδρυματική Επιτροπή Πρακτικής Άσκησης, εφόσον έχει ορισθεί, έχει ως αντικείμενο την χάραξη
στρατηγικής σε θέματα Πρακτικής Άσκησης, τον σχεδιασμό και την υλοποίηση δράσεων
προώθησης της Πρακτικής Άσκησης και την υποβολή εισηγήσεων  για τη βελτίωση διαδικασιών
εκπόνησης Πρακτικής Άσκησης.
2. Ο Υπεύθυνος Πρακτικής Άσκησης του Τμήματος, έχει ως αρμοδιότητες:
¾ τη γενική εποπτεία της εκπαιδευτικής διαδικασίας της πρακτικής άσκησης στο πλαίσιο του
προγράμματος σπουδών,
¾ τον συντονισμό της Επιτροπής Πρακτικής Άσκησης, των Εποπτών Πρακτικής Άσκησης και των
Φορέων  Υποδοχής,
¾ την τοποθέτηση των φοιτητών σε θέσεις Πρακτικής Άσκησης συνεργαζόμενων Φορέων
Υποδοχής, σύμφωνα με τον εσωτερικό κανονισμό Πρακτικής Άσκησης του Π.Π.Σ. του
Τμήματος ή του Π.Μ.Σ.
¾ τη σύνταξη και υποβολή ετήσιας έκθεσης για την υλοποίηση και αξιολόγηση του
προγράμματος πρακτικής άσκησης προς τη Συνέλευση του Τμήματος και το Γραφείο
Πρακτικής Άσκησης σύμφωνα με σχετικό πρότυπο της ΕΘΑΕΕ,
¾ τον συντονισμό της υπογραφής της σύμβασης με τον Φορέα  Υποδοχής.
¾ τη συλλογή των παραδοτέων για την ολοκλήρωση της Πρακτικής Άσκησης, σε συνεργασία με
το Γραφείο Πρακτικής Άσκησης, σύμφωνα με όσα ορίζονται στον εσωτερικό κανονισμό
Πρακτικής Άσκησης του Π.Π.Σ. του Τμήματος ή του Π.Μ.Σ.
3. Στην Επιτροπή Πρακτικής Άσκησης ανατίθεται από τη Συνέλευση του Τμήματος ή το αρμόδιο
όργανο για τα Π.Μ.Σ. η άσκηση αρμοδιοτήτων αναφορικά με:
¾ την αξιολόγηση των αιτήσεων των φοιτητών και την τελική επιλογή αυτών
¾ τον συντονισμό των δραστηριοτήτων που αφορούν στην πρακτική άσκηση φοιτητών,
¾ την επίλυση προβλημάτων,
¾ τον ορισμό Επόπτη Πρακτικής Άσκησης ανά φοιτητή.
Ο Υπεύθυνος Πρακτικής Άσκησης ή/και η Επιτροπή Πρακτικής Άσκησης επίσης μεριμνούν για:
¾ τη δημιουργία και συντήρηση μαθήματος στο e-class του Ιδρύματος (e-class.uop.gr) όπου
διατηρείται το σχετικό υλικό και ανακοινώσεις προς φοιτητές,
¾ την αναζήτηση νέων θέσεων Πρακτικής Άσκησης και γνωστοποίηση των θέσεων Πρακτικής
Άσκησης που υπάρχουν,
¾ την προκήρυξη θέσεων πρακτικής άσκησης για χρηματοδότηση μέσω προγραμμάτων
προερχόμενων από κοινοτικά κονδύλια ΕΣΠΑ ή άλλες πηγές ιδιωτικής χρηματοδότησης και
την αξιολόγηση τω αιτήσεων που έχουν υποβληθεί,
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1290/18.03.2025
¾ την αξιολόγηση της καταλληλόλητας των Φορέων  Υποδοχής Πρακτικής Άσκησης, στους
οποίους πρόκειται να πραγματοποιηθεί η Πρακτική Άσκηση,
¾ την ενημέρωση των Φορέων  Υποδοχής (Δημόσιου ή Ιδιωτικού Τομέα), στους οποίους
ασκούνται οι φοιτητές, για τη διαδικασία που πρέπει να ακολουθηθεί, καθώς και για τα
ονόματα των φοιτητών που θα ασκηθούν σε αυτούς,
¾ την ενημέρωση της γραμματείας του Τμήματος για την επιτυχή ολοκλήρωση της Πρακτικής
Άσκησης του κάθε ασκούμενου φοιτητή, προκειμένου να καταχωρηθούν οι βαθμολογίες και
οι Πιστωτικές Μονάδες στο φοιτητή,
¾ την εξασφάλιση άδειας παρουσίας και άσκησης των φοιτητών στους σχολικούς χώρους
ειδικά, στην περίπτωση, πρακτικής άσκησης σε σχολείο. Ειδικότερα, στην περίπτωση, των
«καθηγητικών» Σχολών/ Τμημάτων, ο Υπεύθυνος οφείλει να έχει εξασφαλίσει άδεια για την
παρουσία και άσκηση των φοιτητών στους σχολικούς χώρους,
¾ την εισήγηση προς τη Συνέλευση του Τμήματος για την τοποθέτηση φοιτητών σε θέσεις ΠΑ,
αξιολογώντας τον Φορέα  Υποδοχής λαμβάνοντας υπόψη το αντικείμενο εργασιών του, το
πρόγραμμα εκπαίδευσης / απασχόλησης που θα προσφέρει στον ασκούμενο, την επάρκεια
μορφωτικού επιπέδου και συνάφειας αντικειμένου του Επόπτη που προτείνεται,
καταλληλόλητα των χώρων εργασίας στους οποίους πρόκειται να πραγματοποιηθεί η ΠΑ,
κλπ.
¾ την εισήγηση προς τη Συνέλευση του Τμήματος σχετικά με την τοποθέτηση Επόπτη Καθηγητή
από τα μέλη της ακαδημαϊκής κοινότητας του Τμήματος για την επίβλεψη του εκπαιδευτικού
μέρους της ΠΑ του φοιτητή.
4. Η Επιτροπή Ενστάσεων Πρακτικής Άσκησης του Τμήματος εξουσιοδοτείται από τη Συνέλευση
του Τμήματος ή το αρμόδιο όργανο για τα Π.Μ.Σ. για:
¾ την εξέταση ενστάσεων φοιτητών, που αφορούν την επιλογή τους από την Επιτροπή
Πρακτικής Άσκησης,
¾ την κοινοποίηση των αποφάσεων επί των ενστάσεων στην Επιτροπή Πρακτικής Άσκησης, η
οποία οφείλει να τις εφαρμόσει προκειμένου να εκδοθεί ο τελικός κατάλογος φοιτητών.
5. Οι Επόπτες Πρακτικής Άσκησης έχουν τις ακόλουθες αρμοδιότητες:
¾ την καθοδήγηση και υποστήριξη των φοιτητών καθ’ όλη τη διαδικασία της πρακτικής
άσκησης σε φορείς  Υποδοχής,
¾ την επικοινωνία με τους φορείς  Υποδοχής για την επίτευξη των επιδιωκόμενων μαθησιακών
αποτελεσμάτων,
¾  την ενημέρωση του Υπευθύνου Πρακτικής Άσκησης και της Επιτροπής Πρακτικής Άσκησης.
Οι Επόπτες Καθηγητές έχουν επίσης την υποχρέωση:
¾ να ελέγχουν το ημερολόγιο εργασιών του φοιτητή.
¾ να βαθμολογούν, σύμφωνα με τα οριζόμενα στο Πρόγραμμα σπουδών (Παρ. 2.4), την ΠΑ του
φοιτητή.
6. Ο Επόπτης Φορέα  Υποδοχής ορίζεται από τη διοίκηση του Φορέα  Υποδοχής, από προσωπικό με
επαρκή εμπειρία στο αντικείμενο της άσκησης, και έχει τις ακόλουθες αρμοδιότητες:
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1290/18.03.2025
¾ να επιβλέπει την άσκηση και την επίδοση των φοιτητών,
¾ να υποβάλλει προτάσεις στη διεύθυνση του Φορέα  Υποδοχής για βελτίωση των συνθηκών
εκπαίδευσης των φοιτητών,
¾ να συνεργάζεται με τον Επόπτη Πρακτικής Άσκησης του Τμήματος για την
αποτελεσματικότερη άσκηση των φοιτητών,
¾ να υποβάλλει, στο τέλος της άσκησης των φοιτητών, στον Υπεύθυνο Πρακτικής Άσκησης τα
δικαιολογητικά που περιγράφονται στη σύμβαση πρακτικής άσκησης,
¾ να μεριμνά ώστε ο φορέας  Υποδοχής (ως υποχρεούται) να καταχωρεί στο πληροφοριακό
σύστημα «ΕΡΓΑΝΗ ΙΙ» τους φοιτητές που πραγματοποιούν πρακτική άσκηση, καθώς και κάθε
μεταβολή αυτής, πριν από την έναρξη της πραγματοποίησής της.
3.4 Χρηματοδότηση θέσεων ΠΑ
Η χρηματοδότηση θέσεων Πρακτικής Άσκησης προέρχεται από:
¾ Κοινοτικά Κονδύλια (πρόγραμμα ΕΣΠΑ): Στο Τμήμα κατανέμεται από το Ίδρυμα ένας
αριθμός χρηματοδοτούμενων θέσεων για συγκεκριμένη προγραμματική περίοδο, τις οποίες
διαθέτει στους φοιτητές του μέσω τακτικών προκηρύξεων, σύμφωνα με τον προγραμματισμό
του προγράμματος και την απορροφητικότητα που ήδη έχει επιτευχθεί. Ο Φορέας  Υποδοχής
είτε προτείνεται από τον δικαιούχο φοιτητή, ο οποίος με δική του πρωτοβουλία τον έχει
αναζητήσει και έχει συμφωνήσει να τον υποδεχθεί, είτε από τις διαθέσιμες θέσεις του
Τμήματος.
¾ Ιδιωτική Χρηματοδότηση μέσω προγραμματικής συμφωνίας Τμήματος με Φορέα
Υποδοχής: Στο Τμήμα δύνανται να προσφέρονται χρηματοδοτούμενες θέσεις ΠΑ για
συγκεκριμένα αντικείμενα απασχόλησης από φορείς  Υποδοχής. Στην προγραμματική
συμφωνία του Τμήματος με τον Φορέα  Υποδοχής, θα προσδιορίζονται το αντικείμενο της
συνεργασίας, η διάρκειά της, το ύψος της αποζημίωσης (σύμφωνα με την υφιστάμενη ΚΥΑ),
οι προϋποθέσεις και τα κριτήρια επιλογής,  οι όροι της σύμβασης της ΠΑ και οι υποχρεώσεις
των συμβαλλόμενων μερών. Οι ασφαλιστικές εισφορές καταβάλλονται από τον Φορέα
Υποδοχής.
¾ Μεμονωμένη Ιδιωτική Χρηματοδότηση μέσω συμφωνίας φοιτητή με Φορέα  Υποδοχής. Ο
φοιτητής, με δική του πρωτοβουλία έχει αναζητήσει και έχει συμφωνήσει με φορέα
Υποδοχής να τον απασχολήσει. Το ύψος της αποζημίωσης (σύμφωνα με την υφιστάμενη ΚΥΑ)
καθορίζεται κατόπιν συνεννόησης του Υπευθύνου ΠΑ του Τμήματος με τον φορέα  Υποδοχής.
Οι ασφαλιστικές εισφορές καταβάλλονται από τον φορέα  Υποδοχής.
¾ Πρόγραμμα
Erasmus+:
Το
πρόγραμμα
Erasmus
χρηματοδοτεί
φοιτητές
να
πραγματοποιήσουν Πρακτική Άσκηση σε φορέα  Υποδοχής του εξωτερικού με διάρκεια
κινητικότητας από 2-12 μήνες και με δικαίωμα μηνιαίας επιχορήγησης ανάλογα με την χώρα
Υποδοχής. Η ΠΑ μπορεί να υλοποιηθεί σε κράτη μέλη της Ευρωπαϊκής Ένωσης, καθώς και σε
συγκεκριμένες χώρες εκτός Ευρωπαϊκής Ένωσης, βάσει των προγραμματικών συμφωνιών του
Τμήματος. Αρμόδια υπηρεσία για το πρόγραμμα Erasmus+ είναι το τμήμα Δημοσίων και
Διεθνών Σχέσεων του Ιδρύματος.
3.5 Διαδικασία υλοποίησης της ΠΑ
Η διαδικασία περιλαμβάνει τα εξής βήματα:
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1290/18.03.2025
¾ Ο Υπεύθυνος Πρακτικής Άσκησης ανακοινώνει τον αριθμό διαθέσιμων θέσεων Πρακτικής
Άσκησης. Στην ανάρτηση της πρόσκλησης θα πρέπει να αναφέρονται ρητά: ο συνολικός
αριθμός φοιτητών που θα πραγματοποιήσουν πρακτική άσκηση μέσω ΕΣΠΑ (συνίσταται η
αναφορά σε Δημόσιο και Ιδιωτικό φορέα),  το χρονικό διάστημα υποβολής των αιτήσεων, το
χρονικό διάστημα υποβολής ενστάσεων, οι υποχρεωτικές προϋποθέσεις διεξαγωγής
Πρακτικής Άσκησης, εφόσον υφίστανται, τα κριτήρια αξιολόγησης και επιλογής, τα
απαραίτητα δικαιολογητικά με την υποβολή της αίτησης, καθώς και η πηγή χρηματοδότησης.
Απαραίτητο είναι να αναφέρεται η διαδικασία επιλογής στην περίπτωση ισοβαθμίας, η
μέριμνα για ΑΜΕΑ και για φοιτητές που εισήχθησαν με κατατακτήριες.
Η ανακοίνωση πραγματοποιείται πριν την έναρξη της περιόδου εκπόνησης πρακτικής άσκησης,
όπως προσδιορίζεται στον οδηγό σπουδών του Τμήματος με επαρκές χρονικό διάστημα για την
ολοκλήρωση των διαδικασιών υποβολής αιτήσεων, επιλογής, ενστάσεων και συμβασιοποίησης.
Για τις θέσεις που χρηματοδοτούνται μέσω ΕΣΠΑ, προβλέπονται ετησίως κατά μέγιστο δύο (2)
περίοδοι προσκλήσεων μία για το χειμερινό και μία για το εαρινό εξάμηνο η οποία καλύπτει και
την περίοδο τοποθετήσεων του καλοκαιριού. Στην περίπτωση που δεν καλυφθούν όλες οι
διαθέσιμες θέσεις μετά και την τοποθέτηση των φοιτητών σε φορείς  Υποδοχής, με τη σύμφωνη
γνώμη του Ιδρυματικού Υπεύθυνου, μπορεί να δημιουργηθεί νέα έκτακτη πρόσκληση. Για τις
λοιπές πηγές χρηματοδότησης, οι περίοδοι καθορίζονται μέσω συμφωνίας του Τμήματος με τον
Φορέα  Υποδοχής. Οι ανακοινώσεις αναρτώνται κατ’ ελάχιστον στην ιστοσελίδα του Τμήματος (ή
του ΠΜΣ) και μέσω των ανακοινώσεων στη σελίδα του μαθήματος πρακτικής στο e-class του
ιδρύματος.
¾ Η διαδικασία επιλογής φοιτητών διακρίνεται σε τρεις διαδοχικές φάσεις, οι οποίες εκτελούνται
αποκλειστικά μέσω του πληροφοριακού συστήματος της Πρακτικής Άσκησης (https://praktikinew.uop.gr/).
1. Η πρώτη φάση είναι η φάση ελέγχου επιλεξιμότητας. Εφόσον ο φοιτητής πληροί τις
προϋποθέσεις του οδηγού σπουδών για την επιλογή του μαθήματος Πρακτικής Άσκησης, και
έχει δηλώσει το μάθημα της Πρακτικής Άσκησης στις δηλώσεις μαθημάτων, μπορεί να
προχωρήσει σε αίτηση για την κάλυψη μίας εκ των διαθέσιμων θέσεων2.
2. Η δεύτερη φάση αποτελεί τη φάση επιλογής. Για τις θέσεις που χρηματοδοτούνται μέσω
ΕΣΠΑ, και στο πλαίσιο της χρηστής διοίκησης, θα πρέπει να διασφαλίζεται η διαφάνεια και η
ίση μεταχείριση και μη διάκριση των αιτούμενων. Ως εκ τούτου, τα κριτήρια αξιολόγησης
είναι κοινά για όλα τα Τμήματα του Πανεπιστημίου. Αφού ελεγχθεί το κριτήριο
επιλεξιμότητας της πρώτης φάσης, ο φοιτητής προχωρά στην αίτηση. Η επιλογή βασίζεται σε
κριτήρια που βαθμολογούνται στην κλίμακα 0 μέχρι 100. Τα κριτήρια παρουσιάζονται στην
παράγραφο 3.6. Για τις λοιπές θέσεις, οι προϋποθέσεις και τα κριτήρια επιλογής καθορίζονται
μέσω συμφωνίας του Τμήματος με τον Φορέα  Υποδοχής.
2 Επιπλέον των ακαδημαϊκών κανόνων που τίθενται στον οδηγό σπουδών, ο φοιτητής δεν μπορεί να αναλάβει
πρακτική άσκηση εάν (α) εργάζεται με σχέση εργασίας πλήρους ωραρίου, (β) βρίσκεται στη διάρκεια της
στρατιωτικής θητείας
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1290/18.03.2025
Η Επιτροπή Πρακτικής Άσκησης αξιολογεί τις αιτήσεις κατατάσσοντας σε σειρά αξιολόγησης
τις αιτήσεις των φοιτητών. Ειδικά για φοιτητές που ανήκουν σε κατηγορία ΑΜΕΑ,3 δεν ισχύει
η παραπάνω μοριοδότηση και προηγούνται στην επιλογή. Το πρακτικό αξιολόγησης των
αιτήσεων συμμετοχής στο πρόγραμμα της ΠΑ, θα αναφέρει αναλυτικά τα εξής: τον τρόπο
επιλογής φοιτητών, τον αριθμό θέσεων που προκηρύχθηκαν, τον αριθμό αιτήσεων που
υποβλήθηκαν, τον αριθμό αιτήσεων που πληρούσαν τις προϋποθέσεις, τη μοριοδότηση κάθε
συμμετέχοντα ανά κριτήριο επιλογής, - και θα υπογράφεται και από τα μέλη της Επιτροπής
Πρακτικής Άσκησης. Τα προσωρινά αποτελέσματα αναρτώνται από τη Γραμματεία στο
δικτυακό τόπο του Τμήματος και από τον Υπεύθυνο Πρακτικής Άσκησης μέσω του e-class του
μαθήματος και με σχετική ανακοίνωση στους εγγεγραμμένους φοιτητές. Οι ενδιαφερόμενοι
φοιτητές μπορούν να προχωρήσουν σε ένσταση επί των προσωρινών αποτελεσμάτων σε
διάστημα πέντε (5) ημερών από την ανάρτησή τους. Εφόσον υπάρχουν ενστάσεις, η Επιτροπή
Ενστάσεων Πρακτικής Άσκησης τις εξετάζει, και, εάν απαιτείται, αναπροσαρμόζει την
κατάταξη. Στη συνέχεια, συντάσσει σχετικό πρακτικό και το διαβιβάζει στην Επιτροπή
Πρακτικής Άσκησης. Μετά την παραλαβή του σχετικού πρακτικού από την Επιτροπή
Ενστάσεων, η Επιτροπή Πρακτικής Άσκησης εισηγείται στη Συνέλευση του Τμήματος, η οποία
εκδίδει απόφαση τελικών αποτελεσμάτων. Τα τελικά αποτελέσματα αναρτώνται από τη
Γραμματεία στο δικτυακό τόπο του Τμήματος και από τον Υπεύθυνο Πρακτικής Άσκησης μέσω
του e-class του μαθήματος, καθώς και με σχετική ανακοίνωση στους εγγεγραμμένους
φοιτητές.
3. Μετά την έκδοση των τελικών αποτελεσμάτων, οι φοιτητές που επιλέχθηκαν καλούνται,
εντός ρητών προθεσμιών, να δηλώσουν προτίμηση ως προς τις προσφερόμενες θέσεις
πρακτικής άσκησης. Ο Υπεύθυνος Πρακτικής Άσκησης (ή και η Επιτροπή Πρακτικής Άσκησης)
λαμβάνοντας υπόψη τις προτιμήσεις των φοιτητών, το αντικείμενο της θέσης, το προφίλ των
υποψηφίων, βοηθά τους φοιτητές να εκδηλώσουν ενδιαφέρον μέσω του πληροφοριακού
συστήματος για τις διαθέσιμες θέσεις Πρακτικής Άσκησης4. Οι φοιτητές μπορούν να
επιλέξουν μέχρι πέντε (5) από τις διαθέσιμες θέσεις. Εάν ο φοιτητής δεν προχωρήσει σε
επιλογή θέσης μέσα στην προθεσμία που έχει τεθεί, χάνει τη σειρά του και καλείται ο πρώτος
επιλαχών. Εάν κανένας φορέας  Υποδοχής δεν κάνει αποδεκτή την αίτηση του φοιτητή, τότε
δίνεται η δυνατότητα για μια ακόμη επιλογή θέσεων.
Μετά την ολοκλήρωση της διαδικασίας επιλογής Φορέα  Υποδοχής, ο Υπεύθυνος Πρακτικής
Άσκησης σε συνεργασία με τους φοιτητές, προχωρά στη δέσμευση της θέσης αποκλειστικά
μέσω του πληροφοριακού συστήματος της Πρακτικής Άσκησης του Ιδρύματος. Στη συνέχεια,
3 Δείτε https://www.efka.gov.gr/el/menoy/kentro-pistopoieses-anaperias-kepa -Σύμφωνα με τον Νόμο 3863/2010
δημιουργήθηκε το Κέντρο Πιστοποίησης Αναπηρίας (ΚΕ.Π.Α.), για την εξασφάλιση της ενιαίας υγειονομικής
κρίσης όσον αφορά στον καθορισμό του βαθμού αναπηρίας των ασφαλισμένων όλων των ασφαλιστικών φορέων,
συμπεριλαμβανομένου του Δημοσίου, καθώς και των ανασφάλιστων, για τους οποίους απαιτείται η πιστοποίηση
της αναπηρίας. Έργο των ΚΕΠΑ Υγειονομικών Επιτροπών (του ΚΕ.Π.Α.) είναι:
Ο καθορισμός του ποσοστού αναπηρίας για σύνταξη αναπηρίας.
Ο χαρακτηρισμός ατόμων ως ΑΜεΑ.
Ο καθορισμός ποσοστού αναπηρίας για όλες τις κοινωνικές και οικονομικές παροχές ή διευκολύνσεις, για τις
οποίες απαιτείται γνωμάτευση αναπηρίας και τις οποίες δικαιούνται από την πολιτεία τα άτομα με αναπηρία.
4 Ο φοιτητής δεν μπορεί να επιλέξει θέση πρακτικής άσκησης σε φορέα όπου στοιχειοθετείται συγγένεια (Β’
βαθμού και άνω, σε ευθεία γραμμή, πλάγια γραμμή και εξ’ αγχιστείας) όπως και συζυγική σχέση με το νόμιμο
εκπρόσωπο της επιχείρησης. Επίσης, σε κάθε περίπτωση συγγένειας Β’ βαθμού και άνω όπως και συζυγικής
σχέσης με άλλο πρόσωπο απασχολούμενο στον φορέα – επιχείρηση, το πρόσωπο αυτό δεν μπορεί να ορισθεί ως
επόπτης εκ μέρους του Συνεργαζόμενου Φορέα
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1290/18.03.2025
στην περίπτωση χρηματοδότησης μέσω ΕΣΠΑ, αποστέλλεται από το Γραφείο Πρακτικής
Άσκησης προς έγκριση συμβασιοποίησης στην Επιτροπή Ερευνών, πίνακας των στοιχείων των
φοιτητών για τους οποίους έχει ολοκληρωθεί η τοποθέτηση σε Φορέα  Υποδοχής, καθώς και
απόσπασμα της Συνέλευσης των τελικών αποτελεσμάτων στα οποία περιλαμβάνονται οι εν
λόγω φοιτητές.
Στην περίπτωση χρηματοδότησης μέσω ΕΣΠΑ υπογράφεται Σύμβαση Πρακτικής Άσκησης από
α) τον ασκούμενο β) τον Φορέα  Υποδοχής γ) τον υπεύθυνο Τμήματος δ) τον Επιστημονικά
Υπεύθυνο ΠΑ  και ε) τον Νόμιμο εκπρόσωπο του ΕΛΚΕ. Στις περιπτώσεις ιδιωτικής
χρηματοδότησης υπογράφεται από α) τον ασκούμενο β) τον Φορέα  Υποδοχής και γ) τον
Πρόεδρο του Τμήματος. Πρότυπο σύμβασης παρατίθεται στο Παράρτημα του παρόντος
Κανονισμού.
¾ Κατά τη λήξη της ΠΑ, ο φοιτητής υποβάλλει στο πληροφοριακό σύστημα  τα εξής: α) Βεβαίωση
περάτωσης ΠΑ από τον φορέα απασχόλησης, β) Έκθεση πεπραγμένων, στην οποία αναφέρονται
στοιχεία όπως το αντικείμενο της ΠΑ, η περιγραφή της εργασίας που έλαβε χώρα στη διάρκεια
της πρακτικής άσκησης, η τήρηση  του χρονοδιάγραμματος, οι πρόσθετες γνώσεις που
αποκτήθηκαν, οι γνώσεις που αξιοποιήθηκαν, κλπ. γ) Ερωτηματολόγιο αξιολόγησης φοιτητή από
τον φορέα απασχόλησης, δ) Ερωτηματολόγιο αξιολόγησης φορέα απασχόλησης από τον
φοιτητή, ε) οποιοδήποτε άλλο έγγραφο προβλέπεται στον Κανονισμό ΠΑ κάθε Τμήματος ή
απαιτείται από το Φορέα Χρηματοδότησης.
Ο Επόπτης Πρακτικής Άσκησης αξιολογεί την ΠΑ του φοιτητή σύμφωνα με το Πρόγραμμα
Σπουδών, και υποβάλει έκθεση αξιολόγησης ΠΑ όπου αναφέρεται ο βαθμός στην κλίμακα 0 έως
10.
3.6 Κριτήρια Επιλογής Φοιτητών  με χρηματοδότηση μέσω ΕΣΠΑ
Τα κριτήρια αξιολόγησης είναι τα ακόλουθα:
o
Σταθμισμένος Μέσος όρος (Σ.Μ.Ο.) των μαθημάτων στα οποία έχει καταχωρηθεί βαθμολογία
στο σύστημα φοιτητολογίου μέχρι την ημερομηνία λήξης υποβολής των αιτήσεων. Ο
Σταθμισμένος Μέσος Όρος των μαθημάτων προκύπτει από το βαθμό κάθε μαθήματος
σταθμισμένου με το φόρτο ECTS του μαθήματος. Το κριτήριο έχει βαρύτητα 50%.
o
Σύνολο Ακαδημαϊκών Μονάδων ECTS που έχει συγκεντρώσει ο φοιτητής ως ποσοστό των
μονάδων ECTS των Ν-1 ετών του προγράμματος σπουδών και μέγιστο βαθμό το 100, όπου Ν
τα έτη σπουδών που απαιτούνται για τη λήψη πτυχίου. Το κριτήριο έχει βαρύτητα 40%
o
Το έτος σπουδών του φοιτητή. 100 μονάδες εάν ο φοιτητής βρίσκεται μέχρι το Ν έτος
σπουδών και για κάθε έτος μετά το Ν χάνει 10 μονάδες. Το κριτήριο έχει βαρύτητα 10%.
Ειδικά για φοιτητές που ανήκουν σε κατηγορία ΑΜΕΑ,5 δεν ισχύει η παραπάνω μοριοδότηση και
προηγούνται στην επιλογή.
5 Δείτε https://www.efka.gov.gr/el/menoy/kentro-pistopoieses-anaperias-kepa -Σύμφωνα με τον Νόμο 3863/2010
δημιουργήθηκε το Κέντρο Πιστοποίησης Αναπηρίας (ΚΕ.Π.Α.), για την εξασφάλιση της ενιαίας υγειονομικής
κρίσης όσον αφορά στον καθορισμό του βαθμού αναπηρίας των ασφαλισμένων όλων των ασφαλιστικών φορέων,
συμπεριλαμβανομένου του Δημοσίου, καθώς και των ανασφάλιστων, για τους οποίους απαιτείται η πιστοποίηση
της αναπηρίας. Έργο των ΚΕΠΑ Υγειονομικών Επιτροπών (του ΚΕ.Π.Α.) είναι:
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1290/18.03.2025
Το πρακτικό αξιολόγησης των αιτήσεων συμμετοχής στο πρόγραμμα της ΠΑ θα πρέπει να
περιλαμβάνει αναλυτικά τα εξής: τον τρόπο επιλογής των φοιτητών, τον αριθμό των θέσεων που
προκηρύχθηκαν, την αναλογία  των αιτήσεων για χρηματοδότηση από το ΕΣΠΑ σε δημόσιο και
ιδιωτικό τομέα, τον αριθμό των αιτήσεων που υποβλήθηκαν, το κατά πόσο οι συμμετέχοντες πληρούν
τις απαραίτητες προϋποθέσεις όπως αυτές έχουν εγκριθεί από την Συνέλευση του Τμήματος, τη
μοριοδότηση κάθε συμμετέχοντα ανά κριτήριο επιλογής και τέλος τον ορισμό των Εποπτών
Καθηγητών.  Το πρακτικό θα υπογράφεται και από τα τρία (3) μέλη της Επιτροπή Πρακτικής Άσκησης.
3.7 Τροποποίηση σύμβασης μέσω ΕΣΠΑ
Μετά την υπογραφή της σύμβασης και πριν τη λήξη της, η σύμβαση μπορεί να τροποποιηθεί κατόπιν
αίτησης του Υπεύθυνου Πρακτικής Άσκησης, εισήγησης του Γραφείου Πρακτικής Άσκησης και
έγκρισης της Επιτροπής Ερευνών. Η σύμβαση μπορεί να τροποποιηθεί μόνο ως προς το χρονικό
διάστημα διεξαγωγής. Με ανάλογη διαδικασία η σύμβαση μπορεί να ακυρωθεί. Εφόσον αυτό συμβεί
με υπαιτιότητα του φοιτητή, χάνεται η σειρά και η χρηματοδότηση δίνεται στον πρώτο επιλαχών
βάσει της ανακοινωθείσας σειράς κατάταξης. Σε άλλη περίπτωση, όπως σε περίπτωση που
συντρέχουν λόγοι ανωτέρας βίας ή εάν ο Φορέας Υποδοχής δεν ακολουθεί τα οριζόμενα από το νόμο,
ο φοιτητής διατηρεί το δικαίωμα χρηματοδότησης και μπορεί να προχωρήσει σε νέα επιλογή Φορέα
Υποδοχής για το συνολικό διάστημα της πρακτικής άσκησης.
3.8 Γραφείο Πρακτικής Άσκησης Ιδρύματος
Το Γραφείο έχει τις αρμοδιότητες που περιγράφονται στο ΦΕΚ-6255/Β/13.11.2024 «Σύσταση
Μονάδας Υποστήριξης Φοιτητών/τριών του Πανεπιστημίου Πελοποννήσου», όπως εγκρίθηκε και
ισχύει.
Άρθρο 4 - Δικαιώματα και υποχρεώσεις ασκούμενων
φοιτητών
Η πρακτική άσκηση πραγματοποιείται αποκλειστικά στους χώρους εγκατάστασης ή παροχής
υπηρεσιών του Φορέα  Υποδοχής στους οποίους ο ασκούμενος φοιτητής παρευρίσκεται. Αν ο
ασκούμενος φοιτητής μετακινηθεί εκτός των άνω χώρων στο πλαίσιο της πρακτικής άσκησής του, τα
έξοδα μετακίνησης και διαμονής βαρύνουν τον φορέα  Υποδοχής.
Ο φοιτητής πριν την έναρξη της Πρακτικής Άσκησης πρέπει να ακολουθήσει τις οδηγίες που θα του
δοθούν από το Τμήμα του ή/και το Γραφείο Πρακτικής Άσκησης σχετικά την υλοποίηση της Πρακτικής
Άσκησης.
Ο ασκούμενος στο χώρο της Πρακτικής Άσκησης, υποχρεούται να ακολουθεί τους κανονισμούς
ασφαλείας και εργασίας και κάθε άλλη ρύθμιση που ισχύει για το προσωπικό του φορέα  Υποδοχής.
Η ΠΑ είναι πλήρους ή μερικής απασχόλησης και αφορά πενθήμερη εργασία. Ο φορέας απασχόλησης
δεν μπορεί να απασχολεί τον φοιτητή υπερωριακά.
Ο καθορισμός του ποσοστού αναπηρίας για σύνταξη αναπηρίας.
Ο χαρακτηρισμός ατόμων ως ΑΜεΑ.
Ο καθορισμός ποσοστού αναπηρίας για όλες τις κοινωνικές και οικονομικές παροχές ή διευκολύνσεις, για τις
οποίες απαιτείται γνωμάτευση αναπηρίας και τις οποίες δικαιούνται από την πολιτεία τα άτομα με αναπηρία.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1290/18.03.2025
Ο Φορέας  υποχρεούται να συμβάλλει κατά τον καλύτερο δυνατό τρόπο, στην αρτιότερη εκπαίδευση
του ασκούμενου και να απασχολεί τον ασκούμενο φοιτητή στo πλαίσιο του περιγράμματος πρακτικής
άσκησης της ειδικότητάς του και σε συνεργασία με το Γραφείο Πρακτικής Άσκησης, τον Επόπτη και
την Επιτροπή Πρακτικής Άσκησης του Τμήματος.
Κατά την διάρκεια της ΠΑ, ο ασκούμενος φοιτητής μπορεί να απουσιάσει δικαιολογημένα, για
σοβαρούς λόγους, έως τόσες εργάσιμες ημέρες, όσο είναι η συνολική διάρκεια της ΠΑ του σε μήνες.
Σε περίπτωση απουσίας μεγαλύτερης διάρκειας, η ΠΑ του φοιτητή παρατείνεται αναλογικά. Για την
παράταση απαιτείται τροποποίηση της σύμβασης εργασίας, η οποία αφορά μόνο το χρονικό
διάστημα διεξαγωγής. Αυθαίρετες απουσίες ή παράβαση των κανονισμών του εργασιακού χώρου
μπορούν να οδηγήσουν στη διακοπή της Πρακτικής Άσκησης. Στην περίπτωση αυτή, ο φοιτητής
θεωρείται ότι δεν τηρεί τις συμβατικές υποχρεώσεις του και εφαρμόζονται τα όσα ορίζονται στον
παρόντα κανονισμό.
Διακοπή της πρακτικής άσκησης σε φορέα Υποδοχής είναι δυνατή με απόφαση της Επιτροπής
Πρακτικής Άσκησης όταν η διοίκηση του φορέα Υποδοχής δεν ακολουθεί τα οριζόμενα για τον Επόπτη
Φορέα  Υποδοχής ή αναθέτει στους φοιτητές καθήκοντα μη συναφή με το αντικείμενο της πρακτικής
άσκησης ή όταν φοιτητής δεν τηρεί τις συμβατικές υποχρεώσεις του.
Όταν ο ασκούμενος φοιτητής δεν τηρεί τις συμβατικές υποχρεώσεις του, η διοίκηση του Φορέα
Υποδοχής ενημερώνει τον Επόπτη Πρακτικής Άσκησης και την Επιτροπή Πρακτικής Άσκησης. Ο
φοιτητής πραγματοποιεί πρακτική άσκηση σε νέα θέση, χωρίς να λάβει χρηματοδότηση από
συγχρηματοδοτούμενα προγράμματα. Εφόσον υπάρχει η σύμφωνη γνώμη του νέου Φορέα
Υποδοχής, είναι δυνατόν ο ασκούμενος φοιτητής να εκπονήσει πρακτική άσκηση για το υπόλοιπο
διάστημα που απομένει εντός του ίδιου ακαδημαϊκού έτους.
Εάν συντρέχουν λόγοι ανωτέρας βίας ή εάν ο Φορέας Υποδοχής δεν ακολουθεί τα οριζόμενα και
αναθέτει στον φοιτητή καθήκοντα μη συναφή με το αντικείμενο της πρακτικής άσκησης, ο
ασκούμενος φοιτητής οφείλει να ενημερώσει τον Επόπτη του. Ο Επόπτης αποφασίζει αν συντρέχει
λόγος αλλαγής Φορέα Υποδοχής ή όχι. Εάν συντρέχει λόγος, ο ασκούμενος φοιτητής τοποθετείται σε
άλλο Φορέα Υποδοχής όπου είτε συνεχίζει για το χρονικό διάστημα που απομένει εντός του ίδιου
ακαδημαϊκού έτους, εφόσον συμφωνήσει ο νέος Φορέας Υποδοχής, είτε ξεκινά εκ νέου για το
συνολικό διάστημα της πρακτικής άσκησης εάν το απαιτεί ο νέος Φορέας Υποδοχής ή ο Φορέας
Χρηματοδότησης.
Σε κάθε περίπτωση τροποποίησης ή διακοπής της σύμβασης ο Υπεύθυνος Πρακτικής Άσκησης
ενημερώνει το Γραφείο Πρακτικής Άσκησης για τις απαραίτητες ενέργειες, όπου απαιτούνται.
Για την επιτυχή ολοκλήρωση της  πρακτικής άσκησης, οι ασκούμενοι φοιτητές υποχρεούνται να
υποβάλλουν τα δικαιολογητικά που ορίζονται στον εσωτερικό κανονισμό πρακτικής άσκησης του
Τμήματος ή του Προγράμματος Μεταπτυχιακών Σπουδών (Π.Μ.Σ.).
Τα Τμήματα που έχουν υποχρεωτική ΠΑ στο πρόγραμμα σπουδών τους, δύναται να διευκολύνουν
τους φοιτητές τους που εργάζονται με πλήρη απασχόληση σε γνωστικό αντικείμενο που θεραπεύουν,
επιτρέποντας σε αυτήν την κατηγορία φοιτητών να λάβουν με εναλλακτικό τρόπο τα σχετικά ECTS.
Ενδεικτικά, αυτό μπορεί να περιλαμβάνει παρακολούθηση επιπλέον μαθημάτων, εκπόνηση σχεδίου
έρευνας ιδίου φόρτου ECTS ή άλλη διαδικασία.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1290/18.03.2025
Άρθρο 5 - Υποχρεώσεις των  Φορέων Υποδοχής
Οι Φορείς Υποδοχής μεριμνούν για:
¾ Την τοποθέτηση κάθε ασκούμενου  φοιτητή σε θέση Πρακτικής Άσκησης που ανταποκρίνεται
στην περιγραφή που έχει δώσει στον Υπεύθυνο Πρακτικής Άσκησης ή/και το Γραφείο Πρακτικής,
και είναι σχετική με το αντικείμενο σπουδών του.
¾ Όσον αφορά στους φοιτητές πρώτου κύκλου σπουδών, την υποχρεωτική καταχώριση και διάθεση
θέσεων Πρακτικής Άσκησης στο ειδικό Πληροφοριακό Σύστημα ΑΤΛΑΣ της ανώνυμης εταιρείας
του Ελληνικού Δημοσίου με την επωνυμία «Εθνικό Δίκτυο Υποδομών Τεχνολογίας και Έρευνας
Α.Ε.» (Ε.Δ.Υ.Τ.Ε. Α.Ε.).
¾ Όσον αφορά τους φοιτητές δεύτερου κύκλου σπουδών, τη διάθεση θέσεων Πρακτικής Άσκησης,
σύμφωνα με τη διαδικασία που έχει οριστεί και περιγράφεται στον Εσωτερικό Κανονισμό
Πρακτικής Άσκησης του Π.Μ.Σ.
¾ Την εξασφάλιση κατάλληλου χώρου εργασίας και την ανάθεση καθηκόντων στον ασκούμενο
φοιτητή με βάση το αντικείμενο σπουδών του. Αν ο ασκούμενος φοιτητής μετακινηθεί εκτός των
άνω χώρων στο πλαίσιο της πρακτικής άσκησής του, τα έξοδα μετακίνησης και διαμονής
βαρύνουν τον φορέα υποδοχής.
¾ Την υπογραφή της σύμβασης Πρακτικής Άσκησης που θα του δοθεί από το Ίδρυμα.
¾ Την ασφάλιση του ασκούμενου φοιτητή, σύμφωνα με την κείμενη νομοθεσία, εφόσον αυτή δεν
καλύπτεται εξ ολοκλήρου από τον προϋπολογισμό συγχρηματοδοτούμενων προγραμμάτων ή
έργων χρηματοδοτούμενων από ίδιους ή ιδιωτικούς πόρους που διαχειρίζεται ο Ειδικός
Λογαριασμός Κονδυλίων Έρευνας (Ε.Λ.Κ.Ε.).
¾ Τη δήλωση του ασκούμενου φοιτητή στο ΠΣ ΕΡΓΑΝΗ ΙΙ, σύμφωνα με την κείμενη νομοθεσία και
την αποστολή του αντιγράφου δήλωσης (έντυπα Ε3.5) στο Γραφείο Πρακτικής Άσκησης.
¾ Την ενημέρωση σε κάθε ασκούμενο φοιτητή για τους ισχύοντες κανόνες ασφάλειας και υγείας
στο Φορέα Υποδοχής.
¾ Την αποζημίωση του ασκούμενου φοιτητή, σύμφωνα με την κείμενη νομοθεσία, εφόσον αυτή
δεν καλύπτεται εξ ολοκλήρου από τον προϋπολογισμό συγχρηματοδοτούμενων προγραμμάτων
ή έργων χρηματοδοτούμενων από ίδιους ή ιδιωτικούς πόρους που διαχειρίζεται ο Ειδικός
Λογαριασμός Κονδυλίων Έρευνας (Ε.Λ.Κ.Ε.).
¾ Την αποστολή οποιουδήποτε αποδεικτικού αποζημίωσης του ασκούμενου φοιτητή προς το
Γραφείο Πρακτικής Άσκησης.
Άρθρο 6 - Αποζημίωση - Ασφάλιση ασκούμενων
φοιτητών
6.1 Καταβολή Αποζημίωσης
Για τους φοιτητές του πρώτου κύκλου σπουδών, το κόστος της αποζημίωσης δύναται να βαρύνει εξ
ολοκλήρου ή εν μέρει κατά προτεραιότητα τους φορείς  Υποδοχής, ή τον προϋπολογισμό
συγχρηματοδοτούμενων προγραμμάτων ή έργων χρηματοδοτούμενων από ίδιους ή ιδιωτικούς
πόρους που διαχειρίζονται οι Ειδικοί Λογαριασμοί Κονδυλίων Έρευνας (Ε.Λ.Κ.Ε.) των Α.Ε.Ι..
Για τους φοιτητές του δεύτερου κύκλου σπουδών, το κόστος αποζημίωσης δύναται να βαρύνει εν
μέρει ή εξ ολοκλήρου τους φορείς  Υποδοχής ή τον προϋπολογισμό έργων χρηματοδοτούμενων από
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1290/18.03.2025
ίδιους ή ιδιωτικούς πόρους που διαχειρίζονται οι Ειδικοί Λογαριασμοί Κονδυλίων Έρευνας (Ε.Λ.Κ.Ε.)
των Α.Ε.Ι., στην περίπτωση που στο Π.Μ.Σ. δεν προβλέπονται δίδακτρα. Αν στο Π.Π.Σ. ή στο Π.Μ.Σ.
προβλέπονται δίδακτρα, το κόστος αποζημίωσης δύναται να βαρύνει εν μέρει ή εξ ολοκλήρου τους
φορείς  Υποδοχής ή τον προϋπολογισμό του Π.Π.Σ. ή του Π.Μ.Σ. (παρ.  8, του άρθρου 69 του ν.
4957/2022 , όπως τροποποιήθηκε με το άρθρο 44, ν. 5128/2024).
Η Πρακτική Άσκηση αποζημιώνεται, εφόσον η εβδομαδιαία διάρκεια είναι ίση ή μεγαλύτερη από το
ήμισυ της εβδομαδιαίας απασχόλησης του αντίστοιχου επόπτη στον Φορέα Υποδοχής και σε κάθε
περίπτωση μεγαλύτερη των είκοσι (20) ωρών εβδομαδιαίως. Για τις περιπτώσεις Πρακτικής Άσκησης
συνολικής διάρκειας μεγαλύτερης των είκοσι (20) ωρών, η Πρακτική Άσκηση λογίζεται ως πλήρους
διάρκειας όταν αντιστοιχεί σε εβδομαδιαία διάρκεια Πρακτικής Άσκησης που ισούται με την
εβδομαδιαία απασχόληση του αντίστοιχου επόπτη του Φορέα Υποδοχής, ενώ ως μερικής
απασχόλησης όταν αντιστοιχεί σε εβδομαδιαία απασχόληση που ισούται με το ήμισυ των ωρών της
εβδομαδιαίας απασχόλησης του αντίστοιχου επόπτη στον Φορέα Υποδοχής και σε καμία περίπτωση
λιγότερη των είκοσι (20) ωρών. Σε κάθε περίπτωση η Πρακτική Άσκηση πλήρους διάρκειας δεν
υπερβαίνει τις σαράντα (40) ώρες εβδομαδιαίως.
Η αποζημίωση της Πρακτικής Άσκησης καταβάλλεται στο φοιτητή σύμφωνα με τα οριζόμενα στο
άρθρο 52 του ν. 4611/2019 (Α’ 73). Η πρακτική άσκηση αποζημιώνεται με την ολοκλήρωση της
εκπαιδευτικής διαδικασίας της πρακτικής άσκησης, όπως αυτή ορίζεται με τον εσωτερικό κανονισμό
πρακτικής άσκησης του Τμήματος ή του Προγράμματος Μεταπτυχιακών Σπουδών (Π.Μ.Σ.). (παρ.  7,
του άρθρου 69 του ν. 4957/2022 , όπως τροποποιήθηκε με το άρθρο 44, ν. 5128/2024).
Με κοινή απόφαση των Υπουργών Παιδείας, Θρησκευμάτων και Αθλητισμού, Εργασίας και
Κοινωνικής Ασφάλισης, Εθνικής Οικονομίας και Οικονομικών και των κατά περίπτωση συναρμόδιων
Υπουργών δύναται να καθορίζεται και να αναπροσαρμόζεται το ύψος της μηνιαίας αποζημίωσης των
φοιτητών Α.Ε.Ι., καθώς και κάθε αναγκαία λεπτομέρεια για την εφαρμογή της πρακτικής άσκησης, ως
μέρους της εκπαιδευτικής διαδικασίας των προγραμμάτων σπουδών πρώτου και δεύτερου κύκλου.
6.2 Ασφάλιση Ασκούμενων
Με βάση την κείμενη νομοθεσία, οι φοιτητές που διεξάγουν Πρακτική Άσκηση, υπάγονται
υποχρεωτικά στην ασφάλιση του Ηλεκτρονικού Εθνικού Φορέα Κοινωνικής Ασφάλισης (e-Ε.Φ.Κ.Α.)
σύμφωνα με την παρ. 1 του άρθρου 10 του ν. 2217/1994 (Α’ 83) μόνο για τον κίνδυνο του
ατυχήματος. Για την ασφάλιση παροχών ασθενείας σε είδος, εφαρμόζεται η παρ. 10 του άρθρου 15
του ν. 3232/2004 (Α’ 48). Η ασφαλιστική εισφορά του ασκούμενου ανέρχεται σε ποσοστό 1% επί του
Τ.Η. της 12ης ασφαλιστικής κλάσης του ΕΦΚΑ.
Η παρούσα εφαρμόζεται και σε όσους παραπέμπονται σύμφωνα με αιτιολογημένη απόφαση του
Προέδρου του Δ.Ο.Α.Τ.Α.Π. να διενεργήσουν Πρακτική Άσκηση από Α.Ε.Ι. της ημεδαπής στο πλαίσιο
των αντισταθμιστικών μέτρων για την αναγνώριση της ακαδημαϊκής ισοδυναμίας τίτλων σπουδών
πρώτου κύκλου, σύμφωνα με το άρθρο 311 του ν. 4657/2022. Όταν η Πρακτική Άσκηση
αποζημιώνεται, σύμφωνα με τα όσα ορίζονται στις παρ. 7 και 8 του άρθρου 44 του ν. 5128/2024, το
κόστος ασφάλισης περιλαμβάνεται στην αποζημίωση και βαρύνει τον φορέα που αποζημιώνει την
Πρακτική Άσκηση (Φορέα Υποδοχής ή Ε.Λ.Κ.Ε. μέσω των συγχρηματοδοτούμενων προγραμμάτων ή
έργων χρηματοδοτούμενων από ίδιους ή ιδιωτικούς πόρους). Αν η αποζημίωση βαρύνει εν μέρει και
τον Φορέα  Υποδοχής και τον Ε.Λ.Κ.Ε., τότε το κόστος ασφάλισης βαρύνει τον Φορέα  Υποδοχής και
περιλαμβάνεται στην αποζημίωση. Αν η Πρακτική Άσκηση δεν αποζημιώνεται, το κόστος ασφάλισης
βαρύνει τον προϋπολογισμό έργων χρηματοδοτούμενων από ίδιους ή ιδιωτικούς πόρους που
διαχειρίζεται ο Ειδικός Λογαριασμός Κονδυλίων Έρευνας (Ε.Λ.Κ.Ε.) του Α.Π.Θ. Για τα πρόσωπα που
πρέπει να διενεργήσουν Πρακτική Άσκηση, σύμφωνα με αιτιολογημένη απόφαση του Προέδρου του
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1290/18.03.2025
Δ.Ο.Α.Τ.Α.Π., το κόστος ασφάλισης βαρύνει το Φορέα  Υποδοχής. Ο φορέας χρηματοδότησης μέσω
ενωσιακών πόρων έχει την αποκλειστική ευθύνη καταβολής της αποζημίωσης και των ασφαλιστικών
εισφορών. Κάθε άλλη απαίτηση έναντι κάλυψης κινδύνου ατυχήματος ή βλάβης βαρύνει τον Φορέα
Υποδοχής.
Η χορήγηση αποζημίωσης, καθώς και η καταβολή ασφάλισης για τον κλάδο ατυχήματος για τη
διεξαγωγή πρακτικής άσκησης δεν συνιστά λόγο διακοπής άλλων οικονομικών παροχών που
χορηγούνται ή ειδικών επιδομάτων ή συντάξεων που λαμβάνουν ή δικαιούνται να λάβουν οι φοιτητές
του Α.Ε.Ι. για άλλους λόγους. Οι φοιτητές κατά τη διάρκεια της πρακτικής άσκησης, εκτός από το
δικαίωμα αποζημίωσης και ασφάλισής τους, δεν αποκτούν κανένα άλλο δικαίωμα εργασιακής ή
συνταξιοδοτικής μορφής.
Άρθρο 7 - Προσωπικά δεδομένα
Για την Πρακτική Άσκηση, συλλέγονται τα απαραίτητα δεδομένα για την αξιολόγηση των αιτήσεων,
τη δημιουργία συμβάσεων, τη παρακολούθηση εξέλιξης καθώς και για την στατιστική ανάλυση και
τους δείκτες που παρακολουθούνται στο πλαίσιο της αξιολόγησης του Πανεπιστημίου
Πελοποννήσου.
Επιπλέον, για την Πρακτική Άσκηση που χρηματοδοτείται μέσω ΕΣΠΑ, καθώς το πρόγραμμα
συγχρηματοδοτείται από την Ευρωπαϊκή Ένωση, είναι υποχρεωτική η συλλογή στοιχείων για τους
ωφελούμενους. Τα δεδομένα που συλλέγονται θα τύχουν επεξεργασίας από τις αρμόδιες υπηρεσίες
(Ειδική Υπηρεσία Διαχείρισης Δικαιούχος «Πανεπιστήμιο Πελοποννήσου»), για το σκοπό της
παρακολούθησης του προγράμματος, προκειμένου να εξαχθούν στατιστικά στοιχεία (δείκτες) και για
το σκοπό των προβλεπόμενων ερευνών και αξιολογήσεων, σύμφωνα με τις ισχύουσες νομοθετικές
διατάξεις του ΕΚΤ.
Επίσης, σύμφωνα με τα οριζόμενα στα άρθρα 12 έως 22 του Κανονισμού (ΕΕ) 2016/679 για την
προστασία των φυσικών προσώπων έναντι της επεξεργασίας των δεδομένων προσωπικού χαρακτήρα
και για την ελεύθερη κυκλοφορία των δεδομένων αυτών καθώς και με τους κανόνες εφαρμογής
του Κανονισμού, όπως αυτοί ορίζονται στο ν. 4624/2019, τα υποκείμενα των δεδομένων
διατηρούν τα δικαιώματα ενημέρωσης και πρόσβασης, τα δικαιώματα διόρθωσης και διαγραφής
(δικαίωμα στη λήθη), το δικαίωμα περιορισμού της επεξεργασίας, το δικαίωμα στη φορητότητα των
δεδομένων, το δικαίωμα εναντίωσης και το δικαίωμα να μην υπόκεισθε σε απόφαση που
λαμβάνεται αποκλειστικά βάσει αυτοματοποιημένης διαδικασίας.
Σε κάθε περίπτωση, η καταχώριση και η διάθεση θέσεων Πρακτικής Άσκησης για τους φοιτητές
πρώτου κύκλου σπουδών πραγματοποιείται υποχρεωτικά στο ειδικό Πληροφοριακό Σύστημα ΑΤΛΑΣ
της ανώνυμης εταιρείας του Ελληνικού Δημοσίου με την επωνυμία «Εθνικό Δίκτυο Υποδομών
Τεχνολογίας και Έρευνας Α.Ε.» (Ε.Δ.Υ.Τ.Ε. Α.Ε.). Για τους σκοπούς του Γενικού Κανονισμού για την
Προστασία Δεδομένων (ΕΕ L119) και του ν. 4624/2019 (Α’ 137), το υπουργείο Ψηφιακής
Διακυβέρνησης και το Υπουργείο Παιδείας και Θρησκευμάτων ενεργούν ως υπεύθυνοι Επεξεργασίας
και η Ε.Δ.Υ.Τ.Ε. Α.Ε. ως Εκτελούσα την Επεξεργασία. Κάθε θέση πρακτικής άσκησης που αφορά σε
φοιτητές/ πρώτου κύκλου σπουδών του Πανεπιστημίου Πελοποννήσου υποχρεωτικά δημοσιεύεται
και καταγράφεται στο πληροφοριακό σύστημα ΑΤΛΑΣ.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1290/18.03.2025
Παράρτημα: Πρότυπο Σύμβασης
ΙΔΙΩΤΙΚΟ ΣΥΜΦΩΝΗΤΙΚΟ ΠΡΑΚΤΙΚΗΣ ΑΣΚΗΣΗΣ ΦΟΙΤΗΤΗ/ΡΙΑΣ
Στην Τρίπολη σήμερα ……………….:
1) Ο Φορέας υποδοχής ………………. με ΑΦΜ ………………. και έδρα ………………. του
οποίου νόμιμος εκπρόσωπος είναι ο/η ………………. και εφεξής θα καλείται "Ο Φορέας",
2) Το Πανεπιστήμιο Πελοποννήσου / Ο Ειδικός Λογαριασμός Κονδυλίων Έρευνας του
Πανεπιστημίου Πελοποννήσου, που εκπροσωπείται νόμιμα από τον Πρύτανη του
Πανεπιστημίου Πελοποννήσου, Καθηγητή ………………., που ενεργεί εδώ ως Πρόεδρος της
Επιτροπής Ερευνών και Διαχείρισης του ΕΛΚΕ του Πανεπιστημίου Πελοποννήσου, σύμφωνα με
το άρθρο 15 του ν. 4957/2022,
3) Ο/Η Τμηματικός/ή Υπεύθυνος/η του Προγράμματος Πρακτικής Άσκησης του Τμήματος
………………. ……………….,
4) Ο Επιστημονικός Υπεύθυνος της Πρακτικής Άσκησης και του Έργου ………………. με Κωδικό
ΟΠΣ ………………. στο Πρόγραμμα ………………. ………………., Καθηγητής του
Τμήματος
……………….
του
Πανεπιστημίου
Πελοποννήσου.
Η
Πράξη
συγχρηματοδοτείται από το Ευρωπαϊκό Κοινωνικό Ταμείο (ΕΚΤ).
5) Ο/Η φοιτητής/τρια
……………….
όνομα
πατρός
……………….
του
Τμήματος
………………., κάτοχος του Δελτίου Αστυνομικής Ταυτότητας με αριθμό ………………., με
Αριθμό Μητρώου ΙΚΑ ………………., με ΑΜΚΑ ………………., με ΑΦΜ ……………….,
υπαγόμενο/η στη ΔΟΥ ………………..
Σύμφωνα με την απόφαση ………………. της ……………….Συνεδρίασης της
Επιτροπής Ερευνών και Διαχείρισης του Ειδικού Λογαριασμού Κονδυλίων Έρευνας
του Πανεπιστημίου Πελοποννήσου (ΑΔΑ: ……………….) και την ισχύουσα νομοθεσία,
συμφώνησαν και συνάπτουν Σύμβαση Πρακτικής Άσκησης με τους παρακάτω όρους:
1. Ως αντικείμενο της Πρακτικής Άσκησης ορίζεται: ………………. (περιγραφή
αντικειμένου στο σύστημα ΑΤΛΑΣ: ……………….)
2. Η Πρακτική Άσκηση θα διαρκέσει από ………………. έως και ………………. και
μετά το πέρας της η Σύμβαση λήγει αυτοδικαίως. Mε τη λήξη της πρακτικής
άσκησης ο φοιτητής/τρια αποχωρεί από τον φορέα και δεν αποκτά κανένα
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1290/18.03.2025
δικαίωμα εργασιακής ή συνταξιοδοτικής μορφής, σύμφωνα με τις διατάξεις της
παρ. 1 του άρθρου 12 του Ν. 1351/83 και γι’ αυτό ο Φορέας δεν αναλαμβάνει
έναντι αυτού/ής καμία οικονομική υποχρέωση και καμία ασφαλιστική κάλυψη.
Την αποκλειστική ευθύνη για την οικονομική αποζημίωση του/της φοιτητή/τριας
για την πρακτική άσκηση, καθώς και την απόδοση τυχόν κρατήσεων ή εισφορών,
φέρει ο Ειδικός Λογαριασμός Κονδυλίων Έρευνας του Πανεπιστημίου
Πελοποννήσου.
3. Ο/Η ασκούμενος/η στο χώρο της εργασίας του/της υποχρεούται να ακολουθεί το
ωράριο εργασίας που θα του υποδειχθεί από τον/την Τμηματικό/ή Υπεύθυνο/η
της Πρακτικής Άσκησης του Τμήματος σε συνεργασία με τον υπεύθυνο του
Φορέα, τους κανονισμούς ασφαλείας και εργασίας καθώς και κάθε άλλη ρύθμιση
ή κανονισμό που ισχύει για το προσωπικό της επιχείρησης.
4. Ο φορέας, στο πλαίσιο της κοινωνικής του αποστολής αλλά και των δυνατοτήτων
του υποχρεούται να συμβάλει κατά τον καλύτερο δυνατό τρόπο στην
ολοκλήρωση της Πρακτικής Άσκησης του/της ασκούμενου/ης.
5. Ο φορέας οφείλει να απασχολεί τον/την ασκούμενο/η στο πλαίσιο του
Προγράμματος Πρακτικής Άσκησης και σε συνεργασία με τον Υπεύθυνο
Πρακτικής Άσκησης του Τμήματος προέλευσης του/της ασκούμενου/ης.
6. Η αποζημίωση για την Πρακτική Άσκηση για το/τη φοιτητή/τρια θα καταβληθεί
μέσω του Ειδικού Λογαριασμού Κονδυλίων Έρευνας του Πανεπιστημίου
Πελοποννήσου από πόρους της Πράξης ………………. σύμφωνα με τους όρους
και τους κανόνες του Προγράμματος. Η αμοιβή του/της φοιτητή/τρίας ορίζεται στα
………………. ευρώ και περιλαμβάνει το ποσό αμοιβής του/της δικαιούχου
(συμπεριλαμβανομένων πάσης φύσης νόμιμων κρατήσεων).
7. Οι ασφαλιστικές εισφορές που θα καταβάλλονται στο ΙΚΑ για την ασφάλιση
φοιτητών/τριών κατά κινδύνου ατυχήματος ορίζονται σύμφωνα με το Νόμο
(αριθμ.εγκ. ΙΚΑ 47/20-06-2000) σε 1% επί του τεκμαρτού ημερομισθίου της 12ης
ασφαλιστικής κλάσης όπως ισχύει κάθε φορά. Οι ασφαλιστικές εισφορές
βαρύνουν
το
Πανεπιστήμιο
Πελοποννήσου,
Ειδικό
Λογαριασμό Κονδυλίων Έρευνας και θα καταβληθούν από πόρους της Πράξης.
8. Οι συμβαλλόμενοι αποδέχονται όλους τους όρους της παρούσας Σύμβασης και
την προσυπογράφουν.
9. Σύμφωνα με τα αναφερόμενα στο υποβληθέν τεχνικό δελτίο:
i.
Ο φοιτητής δεσμεύεται να παραδώσει τα κάτωθι: ερωτηματολόγιο αξιολόγησης μετά την
ολοκλήρωση της πρακτικής του άσκησης καθώς και τυχόν άλλες υποχρεώσεις προς το
Φορέα χρηματοδότησης του Έργου, όπως η ορθή συμπλήρωση των απογραφικών
δελτίων εισόδου και εξόδου.
ii.
Ο Τμηματικός Υπεύθυνος δεσμεύεται να παραδώσει βεβαίωση για την ολοκλήρωση της
πρακτικής άσκησης φοιτητή για τον ασκούμενο.
iii.
Ο συμβαλλόμενος Φορέας  Υποδοχής δεσμεύεται να παραδώσει: α) έκθεση ΠΑ για τον
ασκούμενο και β)  ερωτηματολόγιο αξιολόγησης μετά την ολοκλήρωση της ΠΑ του
ασκούμενου φοιτητή.
iv.
Ο συμβαλλόμενος Φορέας Υποδοχής  δεσμεύεται να παραδώσει βεβαίωση
πραγματοποίησης ΠΑ προκειμένου να καταβληθεί η αμοιβή του ασκούμενου.
Για την καταβολή της αμοιβής του/ης φοιτητή/ριας απαιτείται να έχουν υποβληθεί
αρμοδίως και όλα τα αναφερόμενα στην αμέσως προηγούμενη παράγραφο του
παρόντος έγγραφα και δικαιολογητικά. Σε διαφορετική περίπτωση, δεν θα καταβάλλεται
η αμοιβή του/της φοιτητή/τριας.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1290/18.03.2025
10. H Πρακτική Άσκηση πραγματοποιείται με βάση την εκάστοτε ισχύουσα
νομοθεσία σε συνέχεια των σχετικών με το θέμα εγκυκλίων που εκδίδονται κάθε
φορά και αφορούν στα έκτακτα μέτρα προστασίας της δημόσιας υγείας από τον
κίνδυνο περαιτέρω διασποράς του κορωνοϊού Covid-19 στο σύνολο της
Επικράτειας.
11. Ο Φορέας Υποδοχής αποδέχεται να απασχολήσει τον/την φοιτητή/τρια τηρώντας
όλα τα μέτρα υγιεινής και προστασίας κατά  της πανδημίας  Covid-19 (εγκύκλιος
με αριθμό 17312/Δ9.506 του Υπ. Εργασίας και Κοινωνικών Υποθέσεων /
Διεύθυνση Υγείας και Ασφάλειας, Σώμα Επιθεώρησης και Εργασίας).
12. Ο Φορέας Υποδοχής οφείλει να παρακολουθεί και να καθοδηγεί τον/την
φοιτητή/τρια για την επιτυχή εκτέλεση του έργου που ανατίθεται στο πλαίσιο της
πρακτικής του/της άσκησης, ενώ ο/η Τμηματικός/ή υπεύθυνος/η επιβλέπει το
επιστημονικό μέρος της Πρακτικής Άσκησης και μεριμνά για την επιτυχή
ολοκλήρωσή της.
13. Ο Φορέας Υποδοχής αναλαμβάνει την υποχρέωση να αναγγείλει την έναρξη της
πρακτικής άσκησης του/της φοιτητή/ριας μέσω της υποβολής του εντύπου Ε3.5
στο πληροφοριακό σύστημα ΕΡΓΑΝΗ, καθώς επίσης και τη λήξη αυτής ή τυχόν
μεταβολή των όρων αυτής κατά τη διάρκεια ισχύος της παρούσας σύμβασης,
σύμφωνα με τα οριζόμενα στις διατάξεις της με αριθμό 40331/Δ1.13521
Υπουργικής Απόφασης «Επανακαθορισμός όρων ηλεκτρονικής υποβολής
εντύπων
αρμοδιότητας
Σώματος
Επιθεώρησης
Εργασίας
(ΣΕΠΕ)
και
Οργανισμού Απασχολήσεως Εργατικού Δυναμικού (Ο.Α.Ε.Δ.)» (ΦΕΚ 3520/Β/1909-2019).
14. Ο Φορέας Υποδοχής αναλαμβάνει την υποχρέωση να παραδώσει το έντυπο της
αναγγελίας έναρξης ή μεταβολής (εφόσον υπάρξει σχετική μεταβολή της
σύμβασης) και το έντυπο της αναγγελίας της λήξης της πρακτικής άσκησης
στον/η φοιτητή/τρια εντός πέντε (5) εργάσιμων ημερών από την ημερομηνία που
δηλώθηκε η κάθε ενέργεια στο πληροφοριακό σύστημα ΕΡΓΑΝΗ. Ακολούθως,
ο/η φοιτητής/τρια αναλαμβάνει την υποχρέωση να προσκομίσει τα εν λόγω
έντυπα άμεσα από την παραλαβή τους στο Γραφείο Πρακτικής Άσκησης.
15. Ο/Η φοιτητής/τρια με την υπογραφή της παρούσας παρέχει τη ρητή συγκατάθεσή
του/της για την συλλογή, τήρηση και επεξεργασία δεδομένων προσωπικού
χαρακτήρα, που περιλαμβάνονται στη παρούσα σύμβαση και στα τυχόν
συνυποβαλλόμενα με αυτήν έγγραφα, από το Πανεπιστήμιο Πελοποννήσου/
Ειδικό Λογαριασμό Κονδυλίων Έρευνας, προκειμένου να διενεργηθούν όλες οι
απαραίτητες ενέργειες στο πλαίσιο της συμβατικής σχέσης που αναπτύσσεται με
αυτήν, συμπεριλαμβανομένης της ανάρτησης των στοιχείων αυτής στο
πρόγραμμα ΔΙΑΥΓΕΙΑ σύμφωνα με τις οικείες νομοθετικές διατάξεις.
Η παρούσα σύμβαση εκδίδεται σε πέντε αντίγραφα, ένα για τον φορέα, ένα για το
Τμήμα προέλευσης του/της ασκούμενου/ης, δύο για τον Ειδικό Λογαριασμό
Κονδυλίων
Έρευνας
του
Πανεπιστημίου
Πελοποννήσου
και
ένα
για
τον/την ασκούμενο/η φοιτητή/τρια.
Οι Συμβαλλόμενοι
Ο ΦΟΡΕΑΣ
Ο/Η ΤΜΗΜΑΤΙΚΟΣ/Η ΥΠΕΥΘΥΝΟΣ/Η
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1290/18.03.2025
υπογραφή-σφραγίδα
υπογραφή
……………….
……………….
Ο ΥΠΕΥΘΥΝΟΣ ΤΗΣ ΠΡΑΞΗΣ
Ο/Η ΑΣΚΟΥΜΕΝΟΣ/Η ΦΟΙΤΗΤΗΣ/ΤΡΙΑ
υπογραφή
Υπογραφή
……………….
……………….
ΠΑΝΕΠΙΣΤΗΜΙΟ ΠΕΛΟΠΟΝΝΗΣΟΥ
Ο ΠΡΟΕΔΡΟΣ ΤΗΣ ΕΠΙΤΡΟΠΗΣ ΕΡΕΥΝΩΝ ΚΑΙ ΔΙΑΧΕΙΡΙΣΗΣ ΤΟΥ Ε.Λ.Κ.Ε.
ΤΟΥ ΠΑΝΕΠΙΣΤΗΜΙΟΥ ΠΕΛΟΠΟΝΝΗΣΟΥ
υπογραφή-σφραγίδα
……………….
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1290/18.03.2025
ΕΛΛΗΝΙΚΗ ΔΗΜΟΚΡΑΤΙΑ
ΠΑΝΕΠΙΣΤΗΜΙΟ ΠΕΛΟΠΟΝΝΗΣΟΥ
ΤΜΗΜΑ
Διεύθυνση:
Τηλ.:
Email:
Σύμβαση για Πρακτική Άσκηση
(ΠΡΟΤΥΠΟ ΓΙΑ ΧΡΗΜΑΤΟΔΟΤΗΣΗ ΑΠΟ ΤΟΝ ΦΟΡΕΑ ΥΠΟΔΟΧΗΣ)
Στη  .........  σήμερα……/……/……….μεταξύ:
α) Του/Της ………………,εφεξής αποκαλούμενος ως Φορέας Υποδοχής, που εκπροσωπείται από
την/τον................................................
β) του/της ……………………. Προέδρου του τμήματος ……………..
δ)
Του/Της
φοιτητή/τριας…(ονοματ/μο)…………….του…(πατρώνυμο)……του
Τμήματος
……………κάτοχος του Δελτίου.Αστυν.Ταυτ. με αριθμ.………, Αριθμό Μητρώου ΙΚΑ………………………με
ΑΜΚΑ ……………με ΑΦΜ………………υπαγόμενος στη ΔΟΥ………………………
συνάπτεται Σύμβαση Πρακτικής Άσκησης με τους παρακάτω όρους:
1. Η παρούσα δεν συνιστά σε καμία περίπτωση σύμβαση εξαρτημένης εργασίας ή
οποιασδήποτε άλλης μορφής μισθωτής απασχόλησης της/του φοιτήτριας/τή στον Φορέα
Υποδοχής, καθώς δεν αποσκοπεί στην παροχή εργασίας ή παραγωγικού αποτελέσματος
οποιουδήποτε είδους. Η/Ο φοιτήτρια/τής θα εκτελεί συγκεκριμένες εργασίες στους
χώρους εγκατάστασης του Φορέα Υποδοχής στο πλαίσιο δραστηριότητας του, η οποία
συνδέεται με αντικείμενα που περιλαμβάνονται στις γνωστικές περιοχές του
προγράμματος σπουδών του Τμήματος όπου φοιτά και είναι συναφή με το σκοπό της
πρακτικής άσκησης.
2. Ως αντικείμενο της Πρακτικής Άσκησης ορίζεται:…….. (περιγράφεται το αντικείμενο της ΠΑ).
H Πρακτική Άσκηση πραγματοποιείται με βάση την εκάστοτε ισχύουσα νομοθεσία.
3. Η Πρακτική Άσκηση θα διαρκέσει από …/…/20.. έως και …/…/20.. για πλήρη/μερική
απασχόληση και μετά το πέρας της η Σύμβαση λήγει αυτοδικαίως.
4. Η συνολική αποζημίωση για την εκτέλεση της παρούσας σύμβασης Πρακτικής Άσκησης
συμφωνείται στο ποσό των…… ευρώ (..€) (συμπεριλαμβανομένης της ασφαλιστικής
κάλυψης στο χώρο εργασίας έναντι ατυχήματος για τη συνολική διάρκεια της πρακτικής
άσκησης) και βαραίνει τον Φορέα Υποδοχής.
5. Η αποζημίωση καταβάλλεται με την επιτυχή ολοκλήρωση της εκπαιδευτικής διαδικασίας
της Πρακτικής Άσκησης.
6. Η/Ο φοιτήτρια/τής που διεξάγει πρακτική άσκηση, υπάγεται υποχρεωτικά στην ασφάλιση
του Ηλεκτρονικού Εθνικού Φορέα Κοινωνικής Ασφάλισης (e-ΕΦΚΑ) σύμφωνα με την
κείμενη νομοθεσία.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1290/18.03.2025
7. Η/Ο ασκούμενη/ασκούμενος στο χώρο της εργασίας της/του υποχρεούται να ακολουθεί το
ωράριο εργασίας του Φορέα Υποδοχής, τους κανονισμούς ασφαλείας και εργασίας καθώς
και κάθε άλλη ρύθμιση ή κανονισμό που ισχύει για το προσωπικό του Φορέα Υποδοχής.
Ο/Η φοιτητής/τρια δικαιούται σε άδεια μίας έως δύο ημερών το μήνα για σημαντικό  λόγο
(ασθένεια, εξέταση μαθήματος κ.λ.π.) κατόπιν σχετικής αδείας από τον Φορέα Υποδ.
8. Ο Φορέας Υποδοχής στο πλαίσιο της κοινωνικής του αποστολής, αλλά και των δυνατοτήτων
του υποχρεούται να συμβάλει κατά τον καλύτερο δυνατό τρόπο, στην ολοκλήρωση της
Πρακτικής Άσκησης του/της ασκούμενου/νης.
9. Ο Φορέας Υποδοχής οφείλει να απασχολεί την/τον ασκούμενη/ασκούμενο στο πλαίσιο του
Προγράμματος Πρακτικής Άσκησης και σε συνεργασία με την Επιτροπή Πρακτικής Άσκησης
ή/και  τον Υπεύθυνο Πρακτικής Άσκησης του Τμήματος προέλευσης της/του
ασκούμενης/ασκούμενου.
10. Ο Φορέας Υποδοχής αναλαμβάνει την υποχρέωση να δηλώσει την/ον φοιτήτρια/τη στο
Πληροφοριακό Σύστημα ΕΡΓΑΝΗ και να αποστείλει τα απαραίτητα αποδεικτικά στο
Γραφείο Πρακτικής Άσκησης
11. Το Τμήμα προέλευσης της/του ασκούμενης/ασκούμενου οφείλει να φροντίσει για την
πρόσθετη ενημέρωση και εκπαίδευση της/του σε θέματα ασφαλείας εργασίας.
12. Η υλοποίηση της σύμβασης θα γίνει με την ευθύνη όλων των συμβαλλομένων που
αναλαμβάνουν ρητά την πιστή τήρηση των υποχρεώσεων και ρυθμίσεων της σχετικής
νομοθεσίας για την διεξαγωγή της Πρακτικής Άσκησης, του Κανονισμού Πρακτικής Άσκησης
Πανεπιστημίου Πελοποννήσου και του εσωτερικού κανονισμού Πρακτικής Άσκησης του
εκάστοτε Τμήματος και σύμφωνα με τους κανόνες που επιβάλλει η δεοντολογία και η καλή
πίστη για την εκπλήρωση των στόχων της Πρακτικής Άσκησης.
13. Οι συμβαλλόμενοι αποδέχονται  όλους τους όρους της παρούσας Σύμβασης  και την
προσυπογράφουν.
14. Εις πίστωση των ανωτέρω συνετάχθη το παρόν σε τρία (3) πρωτότυπα και ο κάθε
συμβαλλόμενος έλαβε από ένα.
Οι Συμβαλλόμενοι
Ο νόμιμος εκπρόσωπος
του Φορέα
Ο/Η Πρόεδρος
του Τμήματος
Η/Ο ασκούμενη/ασκούμενος
φοιτήτρια/φοιτητής
Η απόφαση αυτή να δημοσιευθεί στην Εφημερίδα της Κυβερνήσεως.
Ο Πρύτανης
ΑΘΑΝΑΣΙΟΣ ΚΑΤΣΗΣ

[Source: 20250201290.pdf | Tokens: 53412]